C2

Gwasanaeth bum awr o hyd ydy C2 a ddarlledir ar BBC Radio Cymru rhwng 8 yr hwyr ac 1 y bore bob nos Lun i nos Wener ers y'i sefydlwyd yn 2001.

Bwriad C2 yw apelio at gynulleidfa iau na gweddill Radio Cymru trwy roi'r Flaenoriaeth i Gerddoriaeth. Mae C2 hefyd yn darlledu Brwydr y Bandiau pob blwyddyn gyda chefnogaeth Mentrau Iaith Cymru.Gwefan Radio Cymru; adalwyd 4 Medi 2013. Mae C2 hefyd yn cynnwys bwletinau newyddion, adroddiadau adloniant, adolygiadau rhyngrwyd, golwg wythnosol am chwaraeon a siartiau'r senglau.Gwefan Radio Cymru: y Siartiau.  Adalwyd 4 Medi 2013.

Daeth y gwasanaeth i ben mewn enw gyda newidiadau i arlwy Radio Cymru yn Ebrill 2016, er fod rhaglenni wedi eu anelu at gynulleidfa iau yn parhau i'w darlledu rhwng 7 a 10pm bob nos yn ystod yr wythnos.

Ail-lawnsiad Hydref 2007
Ar ddydd Llun 8 Hydref 2007, cafodd C2 ei drawsnewid gyda Magi Dodd yn cymryd drosodd y sioe 8 tan 10. Ymunodd cyn-gystadleuwr Big Brother, Glyn Wise a Magi fel cyd-gyflwynydd ar nos Fercher. Symudodd rhagflaenydd Magi, Dafydd Du i raglen newydd hwyr yn darlledu rhwng 11 y nos tan 1 y bore bob noson o'r wythnos gyda sioe newydd amser cinio ar ddydd Sadwrn, (12:30 - 2:00 y prynhawn). Fe ddaeth y ddwy raglen yma i ben yn Medi 2008, mae Dafydd Du nawr yn cyflwyno rhaglen hefo Caryl Parry Jones pob bore wythnos.Gwefan Radio Cymru: Dafydd Du; adalwyd 4 Medi 2013

Mae Huw Stephens dal ar yr awyr ar dydd Llun a dydd Mawrth am 10 y nos ond mae ei sioe nos Iau wedi dod i ben. Lisa Gwilym sy'n cyflwyno'r rhaglenni un awr ar ddydd Iau a dydd Gwener am 10 y nos, gyda sioe hirach prynhawun Sul (ond nid fel rhan o C2). Mae slot 10 y nos pob dydd Mercher wedi ei neilltuo ar gyfer cyfres nodwedd (gydag ailddarllediad ar nos Sul am 12y.b.).

Cyd-darodd yr ail-lawnsiad gyda ymadewiad Stephen Edwards, Terwyn Davies a Kevin Davies. Mae Jeni Lyn yn parahu i fod yn aelod o dîm C2 fel gohebydd cerddoriaeth ar rhaglen Magi Dodd. Mae hi hefyd yn cyflwyno sioe Magi Dodd ambell i waith pan tydi Magi Dodd ddim ar gael.

Ail-lanswyd y wefan yn ogystal gyda blog newydd cyson gan y cyflwynwyr a'r tim cynhyrchydd.

Newidiadau Medi 2008
Ar ôl ymadawiad Dafydd Du, fe ymunodd tri cyflwynydd newydd â C2 i gyflwyno'r slot hwyr (11y.h - 1.y.b): Brychan Llyr ar nos Lun a nos Fawrth, Daniel Glyn ar nos Fercher a Ffion Dafis ar nos Iau a nos Wener.

Ar ddechrau 2009, fe gafodd rhaglen Brychan Llyr (Nos Lun a Nos Fawrth) ei amnewid am raglen Hefin Thomas a fe gafodd Ffion Dafis (Nos Iau a Nos Wener) ei disodli gan Nia Medi.

Newidiadau Medi 2010
Ar ddiwedd haf 2010, ymunodd y delynores, Georgia Ruth a chriw c2.

Newidiadau Ebrill 2016
Ni ddefnyddiwyd brand C2 bellach ond cyflwynwyd amserlen newydd rhwng 7 a 10 yr hwyr, gyda sioe newydd gan Rhys Mwyn ar nos Lun, sioeau gan Georgia Ruth ar nos Fawrth, Lisa Gwilym ar nos Fercher, Huw Stephens ar nos Iau a Penwythnos Geth a Ger (gyda Gethin Evans a Geraint Iwan) ar nos Wener.

Cyflwynwyr
Magi Dodd
Daniel Glyn
Lisa Gwilym
Nia Medi
Huw Stephens
Hefin Thomas
Glyn Wise

Cyflwynwyr eraill
Dylan Ebenezer - Gohebydd chwaraeon (Nos Fawrth gyda Hefin Thomas)
Elain Edwards - Gohebydd Los Angeles (Nos Lun gyda Magi Dodd)
Aled Haydn-Jones (BB Aled) - Gohebydd Adloniant (Nos Wener gyda Magi Dodd)
Jeni Lyn - Gohebydd Cerddoriaeth (Nos Fawrth gyda Magi Dodd)
Robin Owain Jones - Arbennigwr Gwyliwch y Gofod (Nos Fawrth gyda Magi Dodd)
Marc Real - Gohebydd ar-lein (Bob mis gyda Daniel Glyn ar Nos Fercher)
Griff Lynch (Yr Ods) (Nos Lun a Nos Fawrth gyda Magi Dodd)

Tîm Cynhyrchu
Cynhyrchwyr
Huw Meredydd (Caerdydd)
Sian Alaw Jones (Caerdydd)
Gareth Iwan Jones (Bangor)
Dyl Mei (Bangor)
Ymchwilwyr
Robin Owain Jones (Caerdydd)
Owain Llyr (Caerdydd)
Angharad Jones (Bangor)
Mari Williams (Caerdydd)

Cyfeiriadau

 Dolenni Allanol 
Gwefan C2

Categori:BBC Radio Cymru
Categori:Cyflwyniadau radio 2001